**Նստարանը** (անգլ․՝ «The bench»), պատկերազարդ գիրք երեխաների համար, որի հեղինակը Մեգան Մարքլն է։ Այն հրատարակվել է 2021 թվականի հունիսի 8-ին Random House Children's Books հրատարակչության կողմից։ Մեգանը ստեղծել է նաև պատմության աուդիոգիրքը։ Գիրքը նկարազարդել է Քրիստիան Ռոբինսոնը։ Այն Ռոբինսոնի ջրաներկով արված առաջին նկարազարդումն է։

Նախապատմություն
---------------

Գրքի մտահաղացումը եկել է այն բանից հետո, երբ Մեգանն իր ամուսնու՝ Արքայազն Հարրիի համար գրել է բանաստեղծություն՝ նվիրված Հայրերի օրվան։ Մեգանի ոգեշնչումը գրքի համար Հարրիի և իրենց որդու՝ Արչիի հարաբերություններն էին։

Նկարագրություն
--------------

Գիրքը պատմում է հայրիկի և որդու հարաբերությունների մասին՝ նկարագրելով մայրիկի կողմից։ Մամուլի հաղորդագրության մեջ Random House-ի մանկական գրքերի հրատարակչությունն ասել է, որ գիրքը «սրտառուչ կերպով ներկայացնում է հայրերի և որդիների զարգացող և ծավալվող հարաբերությունները և տարբեր միջոցներով հիշեցնում է մեզ, որ սերը որոշակի ձև է ստանում և արտահայտվում նաև ժամանակակից ընտանիքներում»։ Մեգանը նկարագրելէ Ռոբինսոնի «գեղեցիկ և հավիտենական» նկարազարդումները, ասելով, որ դրանք ներկայացնում են «ջերմություն, ուրախություն, հարմարավետություն հայրերի և որդիների հարաբերություներում՝ կյանքի բոլոր անկյուններից»։ Նա և Ռոբինսոնը փորձել են «սերտորեն պատկերել այդ կապը այն ներառող ոսպնայի միջոցով»։

Արձագանքներ
-----------

Թայմս ամսագրից Ալեքս Օ’Քոնելը գովաբանեց գիրքն իր նկարազարդումների համար, բայց նշեց, որ այն կարիք ունի «լավ պատմության և ռիթմի» և որ այն ավելի անհրաժեշտ է ծնողներին, քան մանկահասակ երեխաներին։ The Independent-ի հեղինակ Սարա Դոուսոնն այն անվանեց «քաղցր, հանգստացնող, քնելիս ընթերցման հարմար» գիրք, որը «դժվար թե որևէ գրական մրցանակ ստանա» և նաև նշել է, որ այն ավելի շատ գրավում է մեծերին, քան երեխաներին։ Գրելով The Daily Telegraph-ի համար Քլեր Օլֆրին գտել է, որ «Նստարանը» «պարտավորեցնող սիրո ձև ունի» և քննադատել է գրքի քերականությունն ու «սեռով պայմանավորված» պատմությունը։ Էմիլի Ֆիլիպսը «Evening Standard»-ից ծափահարության է արժանացրել գրքին՝ «փափուկ ոտանավորների և նուրբ ջրաներկերի» համար և գնահատել գրքի կապը տարբեր ընտանիքների հետ։ «The Irish Times»-ի համար Ռոզիտա Բոլանդը գովել է Ռոբինսոնի ջրաներկով պատկերները, դրանք անվանելով «սիրելի», իսկ դքսուհու գրվածքը պիտակավորել է՝ որպես «ծայրահեղ պառակտված»։ Գրելով Նյու Յորք Թայմսի համար Սարա Լյալը գովաբանել է գրքի նկարազարդումներն ու հաղորդագրությունները, բայց պիտակավորել հանգավորումը՝ անվանելով «խոշտանգված», իսկ գրվածքը՝ «ոչ սարսափելի, բայց նաև ոչ ցնցող»։

Հունիսի 9-ին գիրքը Ամազոնի բեսթսելլերների ցանկում երրորդն էր, իսկ «Երեխաների հույզերը պատկերող գրքեր» անվանակարգում առաջինը։

Հունիսի 17-ին գիրքը Նյու Յորք Թայմսի մանկական պատկերազարդ գրքերի բեսթսելլերների շարքում առաջինն էր։

Ծանոթագրություններ
------------------

1. ↑  Victoria Ward (2021 թ․ մայիսի 4). «Meghan, Duchess of Sussex to publish children's book based on Prince Harry's relationship with their son Archie». *Daily Telegraph*. Վերցված է 2021 թ․ մայիսի 4-ին.
2. ↑  Tolin, Lisa (2021 թ․ հունիսի 8). «How Meghan Markle honored Harry, Archie (and possibly Lilibet) in her new children's book». *Today*. Վերցված է 2021 թ․ հունիսի 8-ին.
3. 1 2 3  Chelsea Ritschel (2021 թ․ մայիսի 4). «Meghan Markle is publishing a children's book inspired by Prince Harry and Archie». *The Independent*. Վերցված է 2021 թ․ մայիսի 4-ին.
4. ↑  «The Bench by Meghan, Duchess of Sussex review — lacking a good story and basic rhythm». *The Times*. Վերցված է 2021 թ․ հունիսի 8-ին.
5. ↑  «'The Bench' review: Meghan Markle's children's book has finally been published – here's our review». *The Independent*. Վերցված է 2021 թ․ հունիսի 10-ին.
6. ↑  Alfree, Claire. «The Bench review: the Duchess of Sussex's semi-literate vanity project leaves Harry holding the baby». *The Telegraph*. Վերցված է 2021 թ․ հունիսի 8-ին.
7. ↑  «The Bench review: Meghan Markle's children's book is 'soothing, loving, although a little schmaltzy in places'». *Evening Standard*. Վերցված է 2021 թ․ հունիսի 8-ին.
8. ↑  «Meghan Markle has written a children's book. It's awful». *The Irish Times*. Վերցված է 2021 թ․ հունիսի 10-ին.
9. ↑  Lyall, Sarah. «The Tortured Rhyme and Reason of Meghan Markle's Picture Book Debut». *New York Times*. Վերցված է 2021 թ․ հունիսի 12-ին.
10. ↑  «Meghan Markle's Book'The Bench' Jumps to Third on Amazons Bestseller List». *Newsweek*. Վերցված է 2021 թ․ հունիսի 9-ին.
11. ↑  «Meghan Markle's 'The Bench' tops New York Times bestsellers list in children's picture books category». *Fox News*. Վերցված է 2021 թ․ հունիսի 17-ին.